 Na RICHARD MUNGUTI WASHUKIWA wanne wa ujambazi wameshtakiwa kula njama za kumuua Diwani wa wadi ya Lindi, Kibera Nairobi Bw Jairus Omaya. Josephat Makan Nabutola, Wilson Otieno Ochilo , Kevin Chakuto na Wycliffe Muganji walikana mashtaka mawili walipofikishwa mbele ya hakimu mkuu Susan Shitubi. Wote walikabiliwa na shtaka la kujiandaa kutekeleza uhalifu katika eneo la Kilimani. Shtaka lilisema wanne hao walikutwa na polisi wamejihami kwa mapanga na fito vya chuma. Hakimu alifahamishwa wanne hao walikuwa wanajiaandaa kutekeleza uhalifu wa kuua. Mnamo Feburuari 4,2022 washtakiwa hao walikana walikula njama za kumuua mwakilishi wa eneo la Kibera katika bunge la kaunti ya Nairobi kwa tikiti ya chama cha Orange Democratic Movement (ODM) Jairus Omaya. Washtakiwa waliomba waachiliwe kwa dhamana wakisema wamekuwa kizuizini kwa muda wa wiki tatu na “wameteseka. Lakini kiongozi wa mashtaka Bi Alice Mathangani alisema atapinga washtakiwa wakiachiliwa kwa dhamana. Kesi hiyo itatajwa Feburuari 21,2022, washtakiwa wawasilishe ombi lao la kuachiliwa kwa dhamana. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  